Kantun kulture

STRUČNI SKUP NASTAVNIKA POVIJESTI
2026-04-01 11:00 - 13:00 (Europe/Zagreb) | Kantun kulture, Ulica dr. Franje Tuđmana 2, Trogir, 21220

SVEČANA DODJELA PRIZNANJA NAJBOLJIM SPORTAŠIMA TROGIRA ZA 2025.GODINU
2026-03-10 18:00 - 19:00
U organizaciji Zajednice sportskih udruga Trogira u utorak, 10. ožujka, s početkom u 18:00 sati, u prostoru Kantuna kulture održat će se svečana dodjela priznanja najboljim sportašima za 2025. godinu.

Izložba ilustracija "Hrvatske ikone"
2026-03-07 19:00 - 20:00
U mjesecu posvećenom ženama, njihovoj snazi i mogućnostima otvaramo izložbu ilustracija Hrvatske ikone. Izložba objedinjuje 100 ilustracija iz knjiga Priče o neustrašivim hrvatskim ženama Tatjane Barat i Ikone: Neustrašive žene koje su promijenile Hrvatsku Rosie Kugli.

Ilustracije su izradile 23 istaknute hrvatske likovne umjetnice: Nina Iris Bešlić, Vanda Čižmek, Sonja Gašperov, Ivana Guljašević Kuman, Marsela Hajdinjak, Branka Hollingsworth Nara, Mirela Ivanković Bielen, Helena Janečić, Marijana Jelić, Irena Jukić Pranjić, Ana Kadoić, Helena Klakočar, Lana Ključarić, Hana Lukas Midžić, Željka Mezić, Margareta Peršić, Andrea Petrlik Huseinović, Sanja Pribić, Nataša Rašović Bodiš, Sanja Rešček Ramljak, Irena Sophia, Sanja Šantak i Manuela Vladić Maštruko.

Te su se umjetnice istaknule u različitim poljima likovnog izričaja – dječjoj ilustraciji, stripu, skulpturi, slikarstvu, grafici, lutkarstvu, karikaturi, animaciji, a neke od njih su i sveučilišne profesorice koje podučavaju nove generacije hrvatskih likovnjaka. Stoga su ove ilustracije različitih stilova i tehnika, a istovremeno predstavljaju i presjek suvremene hrvatske ženske likovne scene.

Otvorenje je u subotu 7. ožujka u 19 h u Kantunu kulture. Izložba traje do 11.4. 2026. Vidimo se!

PP Trogir Predavanje
2026-02-19 08:00 - 14:00
19.veljače 2026. u 8:00 sati službenici Policijske postaje Trogir sudjelovati će na predavanju gdje će predstaviti priručnik o tome na koji način razgovarati s građanima od kojih tražimo informaciju, odnosno s građanima koji trebaju našu pomoć.
Predavanje je namjenjeno samo službenicima.

Predavanje PP Trogir
2026-02-18 08:00 - 14:00
18.veljače 2026. u 8:00 sati službenici Policijske postaje Trogir sudjelovati će na predavanju gdje će predstaviti priručnik o tome na koji način razgovarati s građanima od kojih tražimo informaciju, odnosno s građanima koji trebaju našu pomoć.
Predavanje je namjenjeno samo službenicima.

Ples pod maskama
2026-02-17 19:00 - 22:00
Kantun kulture i Trogirska karnevalska udruga „Rašpin jute“
Pozivaju vas na
PLES POD MASKAMA
u utorak, 17. veljače u 19 sati u Kantunu kulture

Uz glazbu koju će nam puštati DJ ViceE, bit će organiziran i izbor najbolje maske u pojedinačnim i grupnim kategorijama za odrasle i za djecu.
Nagrade: paket ulaznica za događanja u Kantunu kulture, i još poneko iznenađenje.
Ulaz je slobodan – a maske obavezne!

Predavanje „Najstarije piramide na Zemlji – Kod Plejada u bosanskim piramidama“
2026-02-06 19:00 - 21:00
Svjetski poznati istraživač i otkrivač bosanskih piramida, dr. Semir Osmanagić, po prvi put dolazi u Trogir s predavanjem:
„Najstarije piramide na Zemlji – Kod Plejada u bosanskim piramidama“
Tijekom posljednjih godina veliki broj posjetitelja iz Trogira i okolice posjetio je Visoko, Ravne tunele i Park Ravne 2, a sada se ova priča po prvi put donosi izravno u Trogir.
O predavaču
Dr. Semir Osmanagić je znanstvenik, istraživač i autor 22 knjige prevedene na više svjetskih jezika. Otkrivač je Bosanske doline piramida u Visokom i osnivač te direktor Fondacije „Arheološki park: Bosanska piramida Sunca“. Posljednjih 20 godina vodi multidisciplinarna istraživanja koja povezuju arheologiju, geologiju, fiziku, energetiku i drevne civilizacije. O svojim otkrićima predavao je u više od 60 zemalja svijeta.
Teme predavanja
Predavanje donosi najnovija otkrića o:

bosanskim piramidama kao najstarijim i najvećim piramidama na svijetu
njihovoj ulozi kao energetskih pojačivača
blagotvornim utjecajima Ravne tunela
principima svete geometrije
mogućoj povezanosti s Plejadama

Petak, 6. veljače 2026.
Trogir – Kantun kulture
Početak: 19:00
Predavanje je namijenjeno znatiželjnima, otvorenog uma i svima koje zanima drevna povijest, energija i skriveno znanje.

"ERO SA OVOGA SVIJETA" by Željko Ninčić
2026-01-31 20:00 - 22:00
31.siječnja 2026. godine dolazi nam Željko Ninčić sa svojom Stand up komedijom “Ero sa ovoga svijeta”.
Dovoljno je reći:
“Ćetri sata ćamim ćekajući” i mnogobrojni ljubitelji najgledanije predstave ovih prostora
“Sarajevske Audicije”, znaju da je u pitanju Marinko Ćutuk, Hercegovac, Mostarac.
Uz Marinka tu je i Veseli, Bosanac, koji nam je prepoznatljiv sa svojim čuvenim :”Primi
me”.
Nakon odigranih preko 3000 predstava Audicija,(Audicija,Nova Audicija,Najnovija
Audicija-Promime) Ninčića je do sada vidjelo preko 2 mil. gledatelja uživo.
Po prvi put da Ninčić izvodi stand up varijantu u kojoj se gledatelji mogu prisjetiti kultnih
momenata legendarne predstave kao i novih autorskih kreacija kroz dva najatraktivnijia
lika.
Uz neke poularne,antokogijske rečenice i scene scene, uz osuvremenjavanje i
mnogobrojne improvizacije i nova autorska stvaralaštva,predstava postiže nivo
atrakcije čuvene “Audicije”.
Kao i uvijek predstavu krasi raznovrsnost humora za sve generacije a sva je u duhu poznate
rečenice Marinka Ćutuka:
“Da sam normalan poludio bih”!

Sastanak čitateljskog kluba Kantunal
2026-01-12 18:00 - 19:00
Sastaju se članovi čitateljskog kluba Kantunal da bi raspravili o prvoj knjizi pročitanoj u novoj 2026. godini.

Božićni koncert Glazbene škole
2025-12-16 19:00 - 21:00
GLAZBENA ŠKOLA JOSIPA HATZEA
DO TROGIR

Božićni koncert učenika Glazbene škole Josipa Hatzea
Nastupaju:
Učenici početničkog solfeggia / Mali gudački orkestar / Zbor
Iskra Ljuban / Ruta Karadžo / Ninette Bojić / Kristina Šunjić
Luka Zanki / Klara Dražić / Antonio Anterić / Marko Piteša
Nina Buble / Petra Kolovrat / Viktoria Marinović / Katarina Debak
Gabriela Teskera / Dana Frleta / Veronika Ivelja / Lucija Grga
Marijeta Saša Tatić / Ana Buble / Niko Arjen Bjelobrk / Karla Čorić
Lukas Ercegović / Marta Miše / Antea Perković / Gita Nevešćanin
Rita Grubišić-Čabo / Lukrecija Margarethe Bilić / Laetitia Milak
Roza Miše / Gabriela Buble / Marijeta Stanić / Jan Majetić
Ante Tripović / Toma Županović / Lovre Alić
Nastavnici:
Mirela Jagnjić / Robert Žburin / Rašeljka Bonačić
Svjetlana Jurić – Pešić / Ante Božić Kudrić / Lorena Malovan Ursa Ljuban
Antonio Vukadin / Jelena Buble / Ante Ivkošić / Mirela Jagnjić
Robert Žburin / Rašeljka Bonačić
Klavirska suradnja:
Ante Božić Kudrić / Antonio Vukadin / Ursa Ljuban

Utorak, 16. prosinca 2025. u 19 sati
Kantun kulture – Trogir

SKUPŠTINA PŠU LOKVICE
2025-12-15 18:00 - 20:00
15. prosinca u 18:00 sati održava se skupština članova Pomorsko športske udruge Lokvice.

Javno čitanje drame Selme Parisi- Pravednik vs. predator
2025-12-12 19:00 - 21:00
Pozivamo vas na javno čitanje drame “Pravednik vs. predator” Selme Parisi nastale u rezidencijalnom programu “Drama u gradu majstora”.
Javno čitanje održati će se u Kantunu kulture 12. prosinca 2025. godine u 19 sati u izvedbi studenata Umjetničke akademije u Splitu pod mentorskim vodstvom redatelja Gorana Golovka.
Ulaz je slobodan!

"Pretežno vedro" - međuškolsko natjecanje iz emocionalne pismenosti
2025-11-28 09:30 - 12:00
U petak, 28. studenoga 2025. u Kantunu kulture održat će se “Pretežno vedro” – međuškolsko natjecanje iz emocionalne pismenosti, u organizaciji OŠ Majstora Radovana.

Predstava Roko i Cicibela + Predavanje o falkušama
2025-11-21 17:30 - 19:00
PREDSTAVA ROKO I CICIBELA — KAZALIŠNO EDUKATIVNI PROGRAM S CILJEM
OČUVANJA I VALORIZACIJE POVIJESTI GRADNJE I POSTOJANJA DRVENIH
BRODICA
Projekt obuhvaća izvedbu predstave „ROKO I CICIBELA“ u kombinaciji s edukativnom
radionicom u vidu predavanja profesora Joška Božanića na temu „Povijest postojanja i
gradnje drvenih brodica ( Falkuša )“. Namijenjen je za srednjoškolce i više razrede
osnovnih škola.
Predstava govori o ribaru Roku čiji je cijeli život vezan uz more i brodicu u kojoj je dugo i
živio sa svojom izabranicom predstavlja nam izvrstan predložak za radionicu i predavanje na
temu o povijesti i gradnji drvenih brodica. Nakon što odgledaju veselu, romantičnu i
razigranu predstavu, nakon kraće pauze učenici će prisustvovati radionici u vidu 30-minutnog
predavanja popraćenog fotografijama i kratkim filmovima na temu povijesti postojanja i
gradnje drvenih brodica popularnih „FALKUŠA“.
Osnovni cilj projekta je da putem suradnje kulture i pomorske baštine na zabavan način uz
predstavu i edukativnu radionicu učenicima viših razreda osnovnih te srednjih škola
približimo kako pomorsku baštinu da bi ih u što većem broju zainteresirali za korištenje
drvenih brodica u svakodnevnom životu tako i ponekog zaintrigirati da se i sam upusti kroz
studij u proučavanje povijesti korištenja i gradnje drvenih brodica, a s druge strane da im
približimo i kulturu i njene brojne segmente u kojima mogu participirati. To bi u svakom
slučaju trebalo doprinijeti valorizaciji i očuvanju od zaborava ovog segmenta naše pomorske
baštine kao i bolji i sadržajniji njihov suživot sa samom kulturom pogotovo kazališnom.

Svečana sjednica Gradskog vijeća Grada Trogira
2025-11-14 17:00 - 20:00

KROZ PONISTRE MOG DITINSTVA - Priredba Dječjeg vrtića "Trogir"
2025-11-11 17:00 - 19:00

Predavanje: Zaštita mentalnog zdravlja i prava djeteta - od zajedničke odgovornosti do stvarne podrške
2025-10-27 18:00 - 20:00
27. listopada u 18 sati u Kantunu kulture gđa. Ana Babić Pezo, savjetnica pravobraniteljice za djecu, održat će predavanje pod nazivom “Zaštita mentalnog zdravlja i prava djeteta- od zajedničke odgovornosti do stvarne podrške”.
Temelj za cjelokupan razvoj djeteta je pravovremena i cjelovita zaštita njegovih prava i očuvanje mentalnog zdravlja. To uključuje kontinuiranu, sustavnu izajedničku suradnju svih dionika koji sudjeluju u odrastanju djeteta. Bilježimo trend porasta povreda prava djeteta u području odgoja i obrazovanja, poteškoće mentalnog zdravlja djece ali i neprimjerene i neučinkovita postupanja odraslih koji o djeci brinu. Cilj predavanja je osvijestiti potrebe, prava, želje ali i odgovornosti djeteta i odraslih koji o njemu brinu te ukazati na situacije kršenja prava djeteta te ponuditi smjernice učinkovitije zaštite.
Predavanje je namijenjeno roditeljima, odgojno-obrazovnim djelatnicima i svim građanima.

"I tebe se pita!" - Tribina s građanima
2025-10-23 18:00 - 19:30
Projekt participativnog budžetiranja u Gradu Trogiru.

Mediteran - između valova i ljudi
2025-10-22 17:00 - 20:00
Obilježavanje Dana Mediterana u sklopu „30 dana za 30-godišnjicu Euro-Mediterana“ u sklopu projekta „Mediteran – valovi i ljudi“
Pozivamo vas na večer posvećenu Mediteranu, njegovim valovima, ljudima i pričama – kroz film, raspravu i književnost.
17:00 – 18:32 Projekcija filma: Izbačeni (Push) Režija: Fredrik Gertten
Dokumentarni film koji istražuje globalnu krizu stanovanja i utjecaj ekonomskih sila na živote ljudi diljem svijeta.
18:32 – 19:15 Panel rasprava Gosti: doc. dr. sc. Toni Popović i Marin Piveta, mag. oec.
Rasprava o društvenim i ekonomskim valovima suvremenog Mediterana – između turizma, održivosti i identiteta. Voditelj Bruno Ćurko.
19:15 – 20:00 Predstavljanje knjiga:
• Mediteran kao identitetska odrednica, Zbornik radova s međunarodnoga znanstvenog skupa, Urednice: Marijana Tomelić Ćurlin i Tanja Brešan Ančić (Split: Sveučilište u Splitu, Filozofski fakultet, 2024.)
• Denis Bobanović, Razgovori s Markom Aurelijem, Ilustratorica: Maja Vejić (Zadar: Udruga Mala filozofija, 2023.)
• Filip Škifić, Tramontana, (Split: Naklada Fragment, 2024.)
Sudjeluju: Marijana Tomelić Ćurlin, Tanja Brešan Ančić, Denis Bobanović i Bruno Ćurko

Međunarodna konferencija: Klimatske promjene i baština - izazovi i odgovori u priobalnim i zaštićenim područjima
2025-10-20 09:00 - 13:00
Klimatske promjene i baština: izazovi i odgovori u priobalnim i zaštićenim područjima
Climate Change and Heritage: Challenges and Responses in Coastal and Protected Areas

Javna ustanova RERA S.D. – Regionalna razvojna agencija Splitsko-dalmatinske županije, u suradnji s partnerima, organizira međunarodnu konferenciju “Klimatske promjene i baština: izazovi i odgovori u priobalnim i zaštićenim područjima”, koja će se održati u ponedjeljak, 20. listopada 2025. godine, u Trogiru (Kantun kulture, Ul. dr. Franje Tuđmana 2), s početkom u 9:00 sati.
Konferencija okuplja predstavnike znanstvenih institucija, konzervatorske službe, UNESCO lokaliteta, te stručnjake iz Hrvatske i Italije s ciljem razmjene iskustava i znanja o upravljanju rizicima i prilagodbi kulturne baštine klimatskim promjenama.
Poseban naglasak konferencije stavljen je na projekt CAMPUS (Climate Adaptation Plans for UNESCO Sites), koji izrađuje Plan prilagodbe klimatskim promjenama za rizična područja. Kroz izradu plana definirat će se konkretne mjere prilagodbe, sustav monitoringa te aktivnosti ozelenjavanja i ublažavanja utjecaja toplinskih valova u kritičnim zonama UNESCO lokaliteta poput Trogira i Starog Grada na Hvaru.
Uvodno predavanje “Klimatske promjene: globalni i regionalni procesi” održat će prof. dr. sc. Mirko Orlić (Sveučilište u Zagrebu / HAZU), dok će se u daljnjem programu predstaviti primjeri dobre prakse iz Hrvatske i Italije, uključujući Ministarstvo kulture i medija RH, Nacionalni park Plitvička jezera, Sveučilište IUAV iz Venecije, te Splitsko-dalmatinsku županiju.
Završni dio konferencije obuhvatit će okrugli stol “Od globalne znanosti do lokalnog djelovanja”, na kojem će sudionici raspraviti o budućim koracima u provedbi mjera prilagodbe i daljnjem unaprjeđenju upravljanja rizicima za kulturnu baštinu.
Konferencija se održava u okviru projekta CAMPUS, sufinanciranog iz Programa Interreg Italy–Croatia 2021–2027, koji doprinosi povećanju otpornosti kulturne i prirodne baštine na učinke klimatskih promjena.

Katarina Banić

Sastanak stručnog žirija za Javni poziv Drama u gradu majstora
2025-05-30 17:00 - 19:00
U petak, 30. svibnja 2025., sastaje se stručni žiri u sastavu: Nora Krstulović, redateljica, Snježana Sinovčić, glumica, prvakinja Drame HNK Split, i Magdalena Mrčela, kazališna kritičarka i spisateljica, kako bi odlučile o pobjedniku/ici Javnog poziva za rezidenciju za dramske pisce Drama u gradu majstora. Od osam pristiglih prijava izabrat će najbolju, čiji autor/ica osvaja jednomjesečnu rezidenciju za dramske pisce u Trogiru, u jesen 2025. godine.

Modna revija: Trogirska štorija o plavon koluri
2025-05-17 20:00 - 21:30
Trogirska štorija o plavon koluri je naziv modne revije koja će se održati 17. svibnja 2025. u Kantunu kulture s početkom u 20.00 sati. Modnu reviju organizira Dijabetičko društvo Trogir, koje ove godine obilježava 15 godina svog djelovanja. Kao suorganizator nam se pridružilo Hrvatsko društvo za kronične bolesti, a povod je obilježavanje 3. Hrvatski dan šećerne bolesti. Naš poziv za sudjelovanje rado su se prihvatili Obrtnička škola Split, SSŠ Blaž Jurjev Trogiranin, Trogir te modni dizajner Gena- Moda Croatica.
Cilj ovog događanja je promocija zdravih stilova života kako bi se, sve više rastući broj kroničnih nezaraznih bolesti, osobito dijabetesa, prevenirao ili barem odgodio što je dulje moguće. Modni dobrotvorni buvljak, koji će biti otvoren poslije revije, pomoći će nam da nastavimo pomagati najosjetljivijima u našem društvu, a to su naša djeca.
A zašto plava kolura? Dođite u subotu 17.05. 2025. u Kantun kulture i otkrijmo odgovor zajedno…

Nastavimo posao - predstavljanje programa
2025-05-05 19:00 - 21:30
Gradonačelnik Ante Bilić i suradnici predstavljaju program za sljedeće četiri godine.
Ulaz je slobodan.

Predstavljanje monografije OŠ Petar Berislavić
2025-05-02 19:00 - 20:30
U petak, 2. svibnja u Kantunu kulture bit će predstavljena monografija Osnovne škole Petar Berislavić “Grad, a u njegovom srcu i njedrima Osnovna škola Petar Berislavić”.
Predstavljanje počinje u 19 sati i svi ste pozvani!

Ekipa iz Kantuna - skupni sastanak
2025-04-30 19:30 - 21:30
Glumačke probe, sastanak video i PR grupe.

Ekipa iz Kantuna - proba izvođačke grupe
2025-04-26 14:00 - 17:00
Glumačke probe.

Predstava udruge Iskra svjetlosti
2025-04-25 12:30 - 14:00
Osnovna škola Petar Berislavić je organizirala radionicu izrade krunica pod vodstvom udruge Iskra svjetlosti iz Splita. Udruga Iskra svjetlosti okuplja odrasle osobe s intelektualnim teškoćama. Krunice koje su zajedno izradili namijenjene su djeci u Ruandi. Radionica je bila prilika ne samo za razvoj kreativnosti i koncentracije, već i za poticanje duhovnosti i solidarnosti među sudionicima.
Ova suradnja između udruge Iskra svjetlosti i škole pokazuje kako udruga svojim radom oplemenjuje sve koji s njom surađuju, šireći vrijednosti humanosti i međusobne pomoći. Kao znak zahvalnosti i podrške, Osnovna škola Petar Berislavić i Kantun kulture osigurali su termin kako bi štićenici udruge predstavom „Sedam Darova Duha Svetoga“ predstavili svoj rad učenicima od 1. do 6.razreda. Ova predstava dodatno naglašava važnost duhovnog rasta, zajedništva i kreativnog izražavanja kroz edukativne aktivnosti.

Djeca i mediji - Medijska pismenost od predškolske dobi
2025-04-22 19:00 - 21:00
Dječji vrtić “Trogir”- Trogir uključio se u 8. Dane medijske pismenosti u organizaciji Agencije za elektroničke medije i UNICEF Hrvatska, pod pokroviteljstvom Ministarstva kulture i medija i Ministarstva znanosti, obrazovanja i mladih, koji se održavaju u travnju.
Medijska pismenost jedna je od ključnih vještina za život u 21. stoljeću koja osigurava da medije koristimo za svoje i opće dobro. Usvajanjem vještina medijske pismenosti djeca usvajaju naviku preispitivanja medijskih sadržaja i vještine izražavanja potrebnih za kritičko razmišljanje. Nema odgovornog i sigurnog korištenja digitalnih sadržaja bez medijske pismenosti.
Govori se o osnovnim temama koje pomažu roditeljima razumjeti u kakvom svijetu djeca odrastaju, s kakvim se izazovima nose, te kolika je uloga nas odraslih uz koje djeca odrastaju i uče.
Izlaganje pripremile
Ines Ercegović, mag. praesc. educ.
Andrijana Rožić, mag. praesc. educ.

Otvorenje izložbe natječajnih radova za izradu idejnog rješenja za novu sportsku dvoranu u Trogiru
2025-04-04 18:00 - 20:00
Grad Trogir i Društvo arhitekata Splita pozivaju Vas na otvorenje izložbe natječajnih radova pristiglih na provedeni Projektni natječaj za izradu idejnog arhitektonsko – urbanističkog rješenja za novu sportsku dvoranu u Trogiru
Otvorenje će se održati u petak, dana 04. travnja 2025. godine s početkom u 18:00 sati u dvorani Kantuna Kulture, na adresi Ulica dr. Franje Tuđmana 2, Trogir.
Izložba će biti otvorena za sve zainteresirane građane do 10. travnja 2025. godine od ponedjeljka do petka, u vremenu od 8:00 – 16:00 sati, odnosno u navedenom periodu kada nema programa u dvorani.

https://d-a-s.hr/objave/r-dvorana-trogir/

Svečana dodjela nagrada najuspješnijim sportašicama i sportašima u 2024. godini
2025-03-31 18:00 - 19:00
Trogirski prvaci u 2024. i Zajednica sportova grada Trogira pozivaju Vas na svečanu dodjelu nagrada najuspješnijim sportašicama i sportašima u Kantunu kulture u ponedjeljak, 31. ožujka 2025. u 18:00 h.
Glazbeni dio dodjele uveličat će Klapa Trogir.

“Mrzio sam svaki dan treninga, ali sam sebi govorio ‘Nemoj odustati. Trpi sada i provedi ostatak života kao šampion’.”
Muhammad Ali
